బాబూరావు చించన్‌సూర్

బాబూరావు చించన్‌సూర్ (జననం 5 ఏప్రిల్ 1951) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు గుర్మిత్కల్ నుండి మూడు సార్లు, చిత్తాపూర్ నుండి రెండుసార్లు ఎమ్మెల్యేగా ఎన్నికై  2013 నుండి 2016 వరకు జౌళి, ఓడరేవులు & అంతర్గత రవాణా మంత్రిగా పని చేశాడు.

బాబూరావు చించన్‌సూర్ 2022 నుండి 2023 వరకు కర్ణాటక శాసన మండలి సభ్యుడిగా కూడా పని చేశాడు.

జననం, విద్యాభాస్యం 
బాబూరావు చించన్‌సూర్ 1951 ఏప్రిల్ 5న జన్మించాడు. ఆయన మైసూర్ విశ్వవిద్యాలయం నుండి ఆర్ట్స్ లో మాస్టర్స్ డిగ్రీ పూర్తి చేశాడు.

రాజకీయ జీవితం
బాబూరావు చించన్‌సూర్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1989 శాసనసభ ఎన్నికలలో చిత్తాపూర్ శాసనసభ నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1994, 1999 శాసనసభ ఎన్నికలలో వరుసగా ఎమ్మెల్యేగా ఎన్నికయ్యాడు.

బాబూరావు చించన్‌సూర్ 2008, 2013 శాసనసభ ఎన్నికలలో గుర్మిత్కల్ శాసనసభ నియోజకవర్గం నుండి వరుసగా ఎమ్మెల్యేగా ఎన్నికై 2013 నుండి 2016 వరకు జౌళి, ఓడరేవులు & అంతర్గత రవాణా మంత్రిగా పని చేశాడు. ఆయన 2018 శాసనసభ ఎన్నికలలో ఓడిపోయిన తర్వాత  ఆగస్టు 29న భారతీయ జనతా పార్టీలో చేరాడు.

బాబూరావు చించన్‌సూర్ బిజెపిలో చేరిన తర్వాత 2022 జూలై 30న ఎమ్మెల్సీ ఉప ఎన్నికలలో ఎమ్మెల్యేగా కోటా నుండి ఆగస్టు 5న కర్ణాటక శాసనమండలి సభ్యుడిగా ఏకగ్రీవంగా ఎన్నికై, 20 మార్చి 2023న ఆయన తన పదవికి రాజీనామా చేసి, మార్చి 22న  భారత జాతీయ కాంగ్రెస్‌ పార్టీలో చేరాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు